Ludovicus, Dei gratia, Francorum rex: universis presentes litteras inspecturis, salutem in Domino. Placet nobis et volumus quod burgenses nostri Parisiensis et alii burgenses nostri, pro terris et vineis quas habent apud Autissiodorum contribuant ad fabricam pontis ejusdem ville, quandiu nostre placuerit voluntati, sicut burgenses Autissiodorenses et ceteri homines ecclesiarum dicti loci pro vineis et terris suis quas habent ibidem, contribuunt ad fabricam antedictam. Actum apud Riganam juxta Espogni, Dominica in festo B. Jacobi apostoli, anno Domini millesimo ducentesimo sexagesimo sexto.